Scrisoarea unui puști pentru Moș Nicolae. Ce își doresc cel mai mult copiii anul acesta.
Pandemia nu îi împiedică pe Eric şi Diana să se bucure de sărbătorile de iarnă. Eric şi-a pregătit deja lista. Eric: "Poţi să-mi aduci ce vrei tu!".
Moș Nicolae are multă treabă astăzi. A citit milioane de scrisori cu dorințe. Eric și Diana și-au lustruit deja ghetuțele și sunt în așteptarea moșului.Pregătirile sunt în toi. Cu puțin ajutor de la sora lui, Eric şi-a pregătit deja lista. Spune că a fost atât de cuminte, încât ar merita nota zece. "Dragă Moş Nicolae, te aştept cu drag să treci pe la mine duminică. Ţi-am pregătit un suc şi ciocolată, poţi să-mi aduci ce vrei tu. Cu sora ta cum te înţelegi? Bine. Şi nu ţi-ai dori ceva şi pentru ea? Nu pot să mă gândesc la toate!", spune Eric, elev. Sărbătorile arată diferit anul acesta pentru cei doi copii. Timpul petrecut în familie e cam tot ce le-a mai rămas, în lipsa vacanţelor la munte şi a întâlnirilor cu prietenii. Cu toate astea, Diana reuşeşte să se bucure de fiecare moment.Așteaptă în ghetuțe bucuria sărbătorilor în familie și diminețile agitate în drum spre școală."Chiar apreciez timpul ăsta petrecut cu fratele meu, părinţii mei, bunicii mei. E o perioadă foarte specială. Am decorat, am pus luminiţe în casă şi am ascultat muzică de Crăciun", spune Diana, elevă.